Bursa dhe programe për studimet e larta në SHBA
Programe dhe bursa të ndryshme ofrojnë mundësi edhe për studentët e huaj të përballojnë koston e studimeve në universitete amerikane
Studimet universitare në Shtetet e Bashkuara përbëjnë investimin më të madh monetar që bëjnë prindërit amerikanë për fëmijët e tyre. Për studentët ndërkombëtarë, kjo barrë financiare është veçanërisht e rëndë pasi ata nuk mund të përfitojnë nga shumë bursa apo kredi të buta që ofrohen për shtetasit amerikanë. Kostoja e studimeve universitare në Shtetet e Bashkuara shkon në mbi 60 mijë dollarë në vit për universitetet e njohura. Një kosto e tillë është vështirë të përballohet dhe dekurajon shumë të huaj që e kanë ëndërr të ndjekin studimet në Shtetet e Bashkuara. Por ka plot alternativa financimi si për amerikanët edhe për studentë të huaj. Departamenti amerikan i Shtetit është porta e mundësive për shtetasit e huaj që duan të aplikojnë për këto fonde. Jarred Butto është përgjegjës i programit , një portal informacioni për të huaj të interesuar për të studiuar në Shtetet e Bashkuara. Faqja elektronike e programit, me adresën ka një listë të qendrave informative ndër të cilat edhe qendra për , , apo . Aty ofrohen të dhënat për programe specifike të qeverisë amerikane për çdo vend, apo bursa që ofrojnë universitete të ndryshme amerikane, ose shkëmbime shkencore e kulturore me fokus të caktuar. Departamenti i Shtetit financon edhe programe specifike arsimore dhe kualifikimi: Ky link ofron informacion për programe të shkurtra si për shembull kurse për individë nga vende me popullatë myslimane për të rritur mirëkuptimin ndërkulturor, trajnim për të përmirësuar mësimdhënien për vajzat, shkëmbime për atletë e trajnerë që mund të vijnë në Shtetet e Bashkuara për eksperiencë. Ky program i shkurtër, megjithëse nuk ofron diplomë universitare, shërben si një përvojë e vyer në rezymenë tuaj dhe ju bën kandidat më të fortë për një bursë në shkenca politike në një universitet amerikan. I ngjashëm është edhe programi . Konkurrenca është tepër e fortë, dhe kandidatët duhet të jenë të përgatitur për të bërë kompromis me dëshirat e tyre. Ata që kanë ëndërruar të studiojnë në një universitet të caktuar, mund të zhgënjehen kur mësojnë për koston e papërballueshme. Zoti Butto sugjeron që aplikantët të jeni të hapur ndaj alternativave të tjera, si për shembull shkolla teknike dy apo katër vjeçare, që njihen si kolegjet e komuniteteve, të cilat ofrojnë arsim të lartë me kosto shumë më të ulët. Përveç programeve të sponsorizuara nga qeveria amerikane, ka bursa nga sektori privat sidomos për fusha të teknologjisë dhe shkencës. Për ata që nuk e gjejnë veten tek këto programe, ose nuk e braktisin dot ëndrrën për të ndjekur një degë apo universitet të caktuar, po të jetë vullneti, gjendet edhe zgjidhja. Dr Joie yager-Hyman, e cila drejton firmën konsulente që ndihmon të rinj të aplikojnë me sukses në universitete, shpjegon se për kandidatin e fortë ka gjithmonë alternativa: Dr. Yager-Hyman thotë se në këtë rast aftësia në komunikim dhe përgatitja e hershme të ndihmojnë shumë, pasi fondet janë të kufizuara dhe zakonisht del i fituar ai që aplikon i pari. Procesi është i vështirë dhe po bëhet përditë më konkurrent, kostoja e arsimit të lartë në Shtetet e Bashkuara vazhdon të rritet me ritme galopante. Por për ata që këmbëngulin dhe ofrojnë një pervojë të pasur e unike, ka plot shanse për ta bërë realitet ëndrrën e një diplome amerikane.